Diari Oficial de la Generalitat Valenciana


Sumari del DOGV 3689, del 16-02-2000 (2000/1138)

ORDRE de 31 de gener de 2000, de la Conselleria de Justícia i Administracions Públiques, per la qual s'inclou en l'Ordre de 29 de setembre de 1999, de la Conselleria de Justícia i Administracions Públiques, que desenrotlla el Decret 91/1999, de 30 de juliol, del Govern Valencià, pel qual s'aprova el Reglament Orgànic i Funcional de la Conselleria de Justícia i Administracions Públiques, el Servei d'Organització Territorial i Coordinació.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2000/01/31/(1)/dof/vci/html**

### Dades del document

Número de DOGV
:   3689

Data del DOGV
:   16-02-2000

Secció del DOGV
:   I. DISPOSICIONS GENERALS

Número del document
:   2000/1138


Data del document
:   31-01-2000

Organisme emissor
:   Conselleria de Justícia i Administracions Públiques

Tipus de document
:   Ordre

Anàlisi jurídica

 Descriptors 

:   * legislació
    * administració regional
    * reglament intern
    * organització administrativa

ORDRE de 31 de gener de 2000, de la Conselleria de Justícia i Administracions Públiques, per la qual s'inclou en l'Ordre de 29 de setembre de 1999, de la Conselleria de Justícia i Administracions Públiques, que desenrotlla el Decret 91/1999, de 30 de juliol, del Govern Valencià, pel qual s'aprova el Reglament Orgànic i Funcional de la Conselleria de Justícia i Administracions Públiques, el Servei d'Organització Territorial i Coordinació. [2000/M1138]
  
Des que la Generalitat Valenciana va assumir competències en règim local, l'administració autonòmica ha anat desenrotllant les mesures executives i normatives necessàries per fer realitat el model d'administració local plasmat en la Constitució de 1978. En aquest sentit, és indubtable la transcendència de la demarcació territorial dels ens locals, així com de la coordinació entre les diverses instàncies territorials.
  
La voluntat de la Generalitat Valenciana d'aprofundir el procés iniciat, configurant uns ens locals realment autosuficients i capaços, s'ha posat de manifest en la recent creació de la Direcció General d'Administració Territorial, mitjançant el Decret 91/1999, de 30 de juliol, del Govern Valencià, pel qual s'aprova el Reglament Orgànic i Funcional de la Conselleria de Justícia i Administracions Públiques.
  
A més a més de desenrotllar les competències assumides fins al moment, l'administració autonòmica projecta afrontar nous reptes i objectius en matèria d'administració local, especialment els referents a l'elaboració dels projectes normatius necessaris per a adaptar les normes bàsiques a les nostres peculiaritats territorials, així com adoptar les mesures conduents a un efectiu reforçament dels governs locals, mitjançant els oportuns processos de descentralització i coordinació.
  
Per a portar a la pràctica tots aquests objectius, es considera necessària la inclusió, a la Direcció General d'Administració Territorial, d'una unitat administrativa que assumisca part dels objectius i projectes dissenyats per a aquesta nova etapa, per tal d'aconseguir una major eficàcia en la gestió i un millor aprofitament dels recursos disponibles.
  
Per això, i en ús de les facultats que m'atribueix el Decret 91/1999, de 30 de juliol, del Govern Valencià, i els articles 35.e) i 71 de la Llei 5/1983, de 30 de desembre, de Govern Valencià, amb l'informe previ de la Conselleria d'Economia i Hisenda i de la Direcció General de Funció Pública,
  
ORDENE
  
Article únic
  
S'inclou en l'article 7 de l'Ordre de 29 de setembre de 1999, de la Conselleria de Justícia i Administracions Públiques, que desenrotlla el Decret 91/1999, de 30 de juliol, del Govern Valencià, pel qual s'aprova el Reglament Orgànic i Funcional de la Conselleria de Justícia i Administracions Públiques, el Servei d'Organització Territorial i Coordinació, dins de la Direcció General d'Administració Territorial i sota la dependència de l'Àrea d'Administració Local amb les següents funcions: estudiar, investigar i divulgar en matèria de règim local i organització territorial; preparar i elaborar els projectes normatius en matèria de règim local, en especial, el pacte local; establir les directrius d'eficàcia i coordinació administrativa amb altres administracions públiques amb competència en règim local (diputacions provincials i administració general de l'estat); promoure l'associacionisme municipal, i gestionar la cooperació amb els municipis valencians a través del Fons Autonòmic de Cooperació Municipal; tramitar els procediments relatius a la demarcació territorial (alteració de termes municipals, delimitacions, replantejament, entitats locals menors, àrees metropolitanes, demarcacions territorials).
  
Disposició final
  
La present ordre entrarà en vigor el mateix dia de la seua publicació en el Diari Oficial de la Generalitat Valenciana.
  
València, 31 de gener de 2000
  
El conseller de Justícia i Administracions Públiques,


Còpia Permalink ELI